Brandstof dalk duurder in Julie | Maroela Media
Die Automobiel-Assosiasie (AA) het Dinsdag aangedui dat gebruikers hulself moet staal vir verhogings in brandstofpryse in Julie.
Die internasionale oliepryse het glo regdeur Junie gestyg en selfs die versterkte rand kon dié styging nie teëwerk nie.
Vooruitsigte toon dat die brandstofprys met sowat 23 sent per liter sal styg, terwyl diesel met 38 sent per liter en paraffien met 32 sent per liter kan styg.
"Die rand het gedurende Junie aanvanklik sterk gevaar teenoor die Amerikaanse dollar, maar die daaglikse wisselkoers het sedert die middel van die maand aansienlik verswak van sowat R13,75 teenoor die dollar tot byna R14,30," het die assosiasie in 'n verklaring gesê.
"Hierdie toename gaan veral aan die sakke vat van diegene wat daagliks paraffien vir lig en verhitting gebruik."
Die AA het bygevoeg dat indien die rand verder verswak terwyl die prys van olie bly styg, dit negatiewe gevolge vir die Suid-Afrikaanse ekonomie kan inhou.
Die departement van minerale hulpbronne en energie sal na verwagting later vandeesweek die amptelike styging of daling van brandstofpryse in Julie aankondig.
"Die AA reguleer of pas nie die brandstofpryse aan nie, en het ook geen insette in die berekening van dié pryse nie. Die AA maak slegs hierdie vooruitskatting om die publiek voor te berei vir die volgende maand se uitgawes."
Glo dit sal duurder wees – vat nie veel van 'n verskoning vir 'n verhoging nie….
Ek verstaan nie hoe die brandstof prys so sensitief is vir stygings in die olie prys nie, net die ander dag het die olieprys na onder 0 toe geval en ons brandstof prys was toe gladnie baie sensitief vir die verlaging nie. So as die prys val bly die branstof prys dieselfde en as die prys toeneem dan neem die brandstof prys ook toe
Iemand moet vir die gratis entstowe betaal en daai R500 biljoen wat weg is,helfte van die prys van n liter branstof gaan na die cANCer regering….As jy gewoond is om elkke maand luuks te lewe moet jy plan maak…